Foto: Hina

DONALD TRUMP se Srbima ispričao zbog bombardiranja kojim je zaustavljena agresija Miloševićevog režima na Kosovo 1999. godine, i najavio novu politiku prema Balkanu ukoliko postane predsjednik SAD-a.

"Bombardiranje Srba, koji su bili naši saveznici u oba svjetska rata, bilo je velika greška. Srbi su vrlo dobri ljudi. Nažalost, Clintonova administracija nanijela im je dosta zla, ali i čitavom Balkanu, od kojeg su napravili kaos", rekao je Trump u intervjuu za Nedjeljnik.

Tekst se nastavlja ispod oglasa

Trump je za srpski tjednik otkrio i kako namjerava ojačati veze SAD-a s vladom u Beogradu.

Pričao je i o odnosima koje će uspostaviti s Putinovom Rusijom, borbi protiv Islamske države, ali i svojim šansama da pobjedi u predsjedničkoj utrci u kojoj su, kako je kaže, svi mediji protiv njega.

Trump je priliku iskoristio i kako bi pozvao glasače srpskog porijekla u nekoliko najvažnijih država, Ilinoisu, Indiani, Wisconsinu, Ohiu i Michiganu, da mu daju glasove na predsjedničkim izborima 8. studenog.